《赠楷长老》
宋代·李复

灵源独耀脱根尘，岂论空身与色身。
若论有无宁见法，须知开悟不因人。
病瘖得味难形语，走饿还家忽忘贫。
薪火相交多少险，烦师与众指迷津。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。